Цікава, ці пазнавалі людзі Сцепаніду Аляксееўну? Яна ўдзельнічае ў Ягелонскім кірмашы ўжо трэці раз, летась у адным з рэкламных буклетаў была заяўлена як твар гэтай імпрэзы. Сёлета, дарэчы, у буклетах зноў адзначыліся беларускія бабулі: выявай гурта з вёскі Залатуха Калінкавіцкага раёна ілюстравана інфармацыя пра фестываль “Старэйшыя песні Еўропы”, дзе гурт летась выступаў.